সার্ভাইভার: দি অ্যামাজন

সার্ভাইভার: দি অ্যামাজন মার্কিন আপাতবাস্তব টেলিভিশন অনুষ্ঠান সার্ভাইভারের মার্কিন সংস্করণের ষষ্ঠ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০০৩ সালের ১৩ই ফেব্রুয়ারি তারিখে শুরু হয়েছিল, যা ৩৯ দিনের যাত্রা শেষে ২০০৩ সালের ১১ই মে তারিখে চূড়ান্ত ট্রাইবাল কাউন্সিলের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও মার্কিন টেলিভিশন চ্যানেল সিবিএসে সম্প্রচারিত হয়েছে। মার্কিন উপস্থাপক জেফ প্রবস্ট পূর্ববর্তী মৌসুমের মতো এই মৌসুমেও উপস্থাপনা করেছেন।

ব্রাজিলের একটি দ্বীপে অনুষ্ঠিত এই মৌসুমটি প্রাথমিকভাবে জাবুরু এবং তাম্বাকি নামে দুইটি উপজাতিতে বিভক্ত ছিল। পরবর্তীতে এই দুই উপজাতিকে একত্রিত করে জাকারে নামে একটি বৃহত্তর উপজাতিতে অবশিষ্ট প্রতিযোগীকে অন্তর্ভুক্ত করা হয়েছিল। ১৬ জন প্রতিযোগীর অংশগ্রহণে অনুষ্ঠিত এই মৌসুমটি চূড়ান্ত ট্রাইবাল কাউন্সিলের ভোটে সর্বোচ্চ ৬ ভোট পেয়ে মার্কিন মডেল জেনা মোরাস্কা জয়লাভ করেছেন, যেখানে দ্বিতীয় সর্বোচ্চ ১ ভোট পেয়ে ম্যাথু ভন এর্টফেল্ডা প্রথম রানার-আপ হয়েছেন।

বিন্যাস
সার্ভাইভার মূলত চার্লি পারসন্স দ্বারা নির্মিত সুয়েডীয় অনুষ্ঠান এক্সপেডিশন রবিনসনের আদলে নির্মিত, যার মূলভাব হচ্ছে উষ্ণমণ্ডলীয় অঞ্চলের দূরবর্তী এক স্থানের একান্তভাবে প্রাকৃতিক পরিবেশে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা ছাড়াও সাধারণ মানুষও এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারীদের "কাস্টওয়ে" (নিষ্প্রাণবন্দী) বলা হয়, যাদেরকে সীমিত সরঞ্জাম ও খাদ্য নিয়ে টিকে থাকার চ্যালেঞ্জে অংশগ্রহণ করতে হয়। প্রতিযোগীদের মূল লক্ষ্য হলো প্রাকৃতিক পরিবেশে বেঁচে থাকা, আশ্রয় তৈরি করা, আগুন জ্বালানো, পানি ও খাবারের সন্ধান করা এবং শারীরিক ও মানসিক সহনশীলতা প্রদর্শন করা। প্রতিটি মৌসুমে সাধারণত ১৬ থেকে ২০ জন প্রতিযোগী অংশগ্রহণ করে থাকে, যারা শারীরিক ও মানসিকভাবে পরীক্ষিত হন। খেলার প্রথম পর্যায়ে, প্রতিযোগীদের উপজাতি বা দল আকারে বিভক্ত হয় এবং আলাদা আশ্রয়স্থলে অবস্থান করে। এই উপজাতিগুলো বিভিন্ন চ্যালেঞ্জে অংশগ্রহণ করে, যা কখনও খাদ্য, সরঞ্জাম বা অন্যান্য প্রয়োজনীয় জিনিসের পুরস্কার জয়ের সুযোগ দেয় এবং কখনও "নিরাপত্তা" জয়লাভে সহায়ক হয়, যার মাধ্যমে তারা পরবর্তী ট্রাইবাল কাউন্সিল থেকে বাঁচতে পারে। যেসব উপজাতি চ্যালেঞ্জে পরাজিত হয়, তাদের সদস্যদেরকে ট্রাইবাল কাউন্সিলে উপস্থিত হতে হয়, যেখানে অংশগ্রহণকারীরা গত কয়েক দিনের ঘটনাবলি নিয়ে আলোচনা করে এবং একে অপরের বিরুদ্ধে ভোট দিয়ে একজনকে প্রতিযোগিতা থেকে নিষ্কাশন করে। কখনও কখনও উপজাতি পরিবর্তন বা একত্রিকরণ ঘটে, যেখানে প্রতিযোগীরা নতুন উপজাতিতে স্থানান্তরিত হয় বা শেষ পর্যন্ত সমস্ত অংশগ্রহণকারীরা একক উপজাতিতে মিশ্রিত হয়। এই পর্যায়ে চ্যালেঞ্জগুলো সাধারণত ব্যক্তিগতভাবে অনুষ্ঠিত হয় এবং বিজয়ীকে একক নিরাপত্তা বা পুরস্কার প্রদান করা হয়। এছাড়াও, খেলার মধ্যবর্তী পর্যায় হতে শেষ পর্যন্ত বাদ দেওয়া প্রতিযোগীরা জুরি হিসেবে যোগদান করে, যারা পরবর্তী ট্রাইবাল কাউন্সিল পর্যবেক্ষণ করে এবং খেলা শেষ হলে বিজয়ী নির্বাচনে ভোট প্রদান করে। চূড়ান্ত ট্রাইবাল কাউন্সিলে দুই বা তিনজন প্রতিযোগী অবশিষ্ট থাকে, যেখানে জুরি প্রতিযোগীদের প্রশ্ন করে এবং তাদের খেলার কৌশল, সামাজিক দক্ষতা এবং কৌশলগত সিদ্ধান্তগুলো বিচার করে। এই আলোচনার পরে জুরি গোপনে ভোট প্রদান করে এবং "সোল সারভাইভার" তথা বিজয়ী ঘোষণা করা করে।

প্রতিযোগী
থাম্ব|ডান|220px|এই মৌসুমের বিজয়ী জেনা মোরাস্কা

 স্থান  প্রতিযোগী  পেশা      অবস্থা  ১  জেনা মোরাস্কা  মডেল  দিন ১  দিন ৩৯   ২  ম্যাথু ভন এর্টফেল্ডা  রেস্তোরাঁ নকশাকারী  দিন ১  দিন ৩৯   ৩  রব কেস্তেরনিনো  কম্পিউটার প্রকল্প সমন্বয়কারী  দিন ১  দিন ৩৮   ৪  বাচ লকলি  শিক্ষক  দিন ১  দিন ৩৭   ৫  হেইডি স্ট্রোবেল  জিম প্রশিক্ষক  দিন ১  দিন ৩৬   ৬  ক্রিস্টি স্মিথ  শিশুদের অভিযান গাইড  দিন ১  দিন ৩৩   ৭  অ্যালক্স বেল  ট্রায়াথলন প্রশিক্ষক  দিন ১  দিন ৩০   ৮  ডিনা বেনেট  সহকারী জেলা সরকারি কৌঁসুলি  দিন ১  দিন ২৭   ৯  ডেভ জনসন  রকেট বিজ্ঞানী  দিন ১  দিন ২৪   ১০  রজার সেক্সটন  নির্মাণ কোম্পানির সহ-সভাপতি  দিন ১  দিন ২১   ১১  শনা মিচেল  খুচরা বিক্রেতা  দিন ১  দিন ১৮   ১২  জেনা হেবার্ট  বিপণন পরিচালক  দিন ১  দিন ১৫   ১৩  জোআনা ওয়ার্ড  পরামর্শদাতা  দিন ১  দিন ১২   ১৪  ড্যানিয়েল লুয়ে  কর হিসাবরক্ষক  দিন ১  দিন ৯   ১৫  জ্যানেট কথ  গৃহিণী  দিন ১  দিন ৬   ১৬  রায়ান আইকেন  মডেল  দিন ১  দিন ৩  

তথ্যসূত্র

বহিঃসংযোগ


বিষয়শ্রেণী:সার্ভাইভারের (আমেরিকান টেলিভিশন ধারাবাহিক) মৌসুম
বিষয়শ্রেণী:২০০৩-এ মার্কিন টেলিভিশন মৌসুম
বিষয়শ্রেণী:সিবিএসের মৌলিক অনুষ্ঠান